**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351 – 6974881331,** fax: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 6 Σεπτεμβρίου 2020**

**ΑΝΑΚΟΙΝΩΣΗ**

**Μοναδική τακτική πλέον των συμβιβασμένων συνδικαλιστών, είναι ο λαϊκισμός, ο εγκωμιασμός πολιτικών και υπηρεσιακών παραγόντων και οι ανεδαφικές δικαστικές διεκδικήσεις και όχι η οργάνωση του αγώνα για την αποτροπή των αρνητικών εξελίξεων στα εργασιακά μας δικαιώματα και την πυροπροστασία της χώρας.**

**Συναδέλφισσες - Συνάδελφοι,** όλο και πιο συχνά γινόμαστε αποδέχτες,διάφορων εκλύσεων συμβιβασμένων συνδικαλιστών του χώρου μας που κατέχουν θέσεις στα προεδρεία των σωματείων μας και προσπαθούν να παρουσιάσουν συνδικαλιστικό έργο μέσο **των δικαστικών προσφυγών,** τον εκθειασμό **κινήσεων της πολιτικής και φυσική Ηγεσίας, των δωρεών για διάφορες ελλείψεις ή ανάγκες.** Πλούσιο το ρεπερτόριο τους σε καθημερινή βάση.

Αυτή τη φορά μια σειρά από πρωτοβάθμιες Ενώσεις ( **Κεντρικής Μακεδονίας, Δυτικής Ελλάδας**, **Μεσσηνίας** **κ.λ.π.** ) σας καλούν **να προσφύγετε δικαστικά για την διεκδίκηση του αμετάθετου όσων κατατάχτηκαν στο Πυροσβεστικό Σώμα από το 1996 έως και το 2001.**

Αφού έλαμψαν δια της απουσίας τους από τις κινητοποιήσεις που πραγματοποίησε η **Ε.Α.Κ.Π.** ( στις οποίες είχε καλέσει όλους τους συνάδελφους αλλά και τις πρωτοβάθμιες Ενώσεις ) για την καταψήφιση στο σύνολο του Νόμου οδοστρωτήρα των εργασιακών μας δικαιωμάτων, και όχι μόνο, **4662/2020** με τον οποίο έχει ξεκινήσει το μαζικό ξεσπίτωμα συναδέλφων και η κατάργηση του όποιου ελεύθερου χρόνου μας απόμεινε, έρχονται τώρα να διεκδικήσουν δικαστικά την άρση των αδικιών ενός νόμου που οι ίδιοι συνειδητά επέλεξαν το δρόμο της συνδιαλλαγής για την επιμέρους τροποποίησή του και όχι την ολική απόσυρσή του.

Για άλλη μια φορά καλούν τους συναδέλφους να ταΐσουν με φρέσκο χρήμα διάφορα δικηγορικά γραφεία για την επίλυση των προβλημάτων μας, λέτε και το κράτος θα μείνει με « σταυρωμένα τα χέρια » και δε θα βρει λύση για τη στελέχωση υπηρεσιών από το υπάρχον προσωπικό, αφού δεν είναι στις προθέσεις οι προσλήψεις του απαραίτητου προσωπικού.

**Το σκηνικό της παραπλάνησης και της χειραγώγησης στην αντεργατική πολιτική που εφαρμόζεται το έχουν καλά στημένο.**

Χαρακτηριστικό είναι το παράδειγμα **τ**ης **Ένωσης Κεντρικής Μακεδονίας** όπουμέλη του προεδρείου, σε πρόσφατη ανάρτηση τους σε μέσο κοινωνικής δικτύωσης επιδεικνύουνμέσω μιας σκηνοθετημένης φωτογραφίαςτην **« εργατικότητα » τους,** πως τάχα μου τάχα μου σκέφτονται, αγωνιούν και παλεύουν να δώσουν λύση στα προβλήματα των μελών τους όπως είναι και το αμετάθετο.

Αναφέρουν στην ανάρτηση τους αυτή ότι « **Εργαζόμαστε συνεχόμενα, αθόρυβα & μεθοδικά ( χωρίς να κοιτάμε Σαββατοκύριακα, αργίες και καύσωνες ) προκειμένου τα Μέλη μας να αισθάνονται ασφάλεια και στήριξη από το Σωματείο. Συνεχίζουμε με ένα όραμα: Τα κενά, τα λάθη και οι παραλείψεις των προηγούμενων ετών να εξαλειφθούν πλήρως προς όφελος των Πυροσβεστών. Μονό τότε θα αισθανθούμε δικαιωμένοι** », όμως πρέπει να απολογηθούν προς τους συναδέλφους για την πλήρη απουσία τους από κάθε κινητοποίηση που είναι η μοναδική διέξοδος για την ουσιαστική λύση των υπέρογκων προβλημάτων που αντιμετωπίζουμε.

Και τα λένε όλα αυτά στα μέλη τους, που στέλνονται για μέρες όχι μόνο για ενίσχυση εκατοντάδες χιλιόμετρα μακριά, χωρίς καμία ασφάλεια από τον κορωνοϊό, χωρίς κατάλληλη διοικητική μέριμνα και που στρατωνίζονται κατά δεκάδες σε θαλάμους στρατοπέδων, αλλά τώρα πλέον στέλνονται ως ενίσχυση και για προληπτική πυρασφάλεια λόγω σταδίων σε άλλους Νομούς και νησιά, με το προεδρείο μέσα στην « **συγκίνηση** » να τους κουνάει το μαντήλι από την θαλπωρή του γραφείου της Ένωσης, χαϊδεύοντας τα αυτιά τους για την « **περηφάνια** » που νοιώθει για την γενναιότητα και την αποτελεσματικότητα των μελών της!

Δεν φθάνει δηλαδή που έχουν χορτάσει οι πυροσβέστες από την περηφάνια και τα συγχαρητήρια που εισπράττουν διαχρονικά από όλες τις κυβερνήσεις και τις φυσικές ηγεσίες, την ώρα που με τις πολιτικές τους τσακίζουν κάθε εργασιακό μας δικαίωμα, τώρα πρέπει να υποστούν και τον λαϊκισμό των αιρετών τους εκπροσώπων!

* Καμία όμως κουβέντα για τις άθλιες συνθήκες που αντιμετωπίζουν οι συνάδελφοι τους!
* Καμία κουβέντα που πλέον δεν υφίσταται ούτε ο στοιχειώδης οικογενειακός προγραμματισμός!
* Καμία κριτική στην κυβέρνηση και την φυσική ηγεσία για τις απαράδεκτες συνθήκες που υποχρεώνονται οι συνάδελφοι τους να εργαστούν και πώς να μιλήσουν άλλωστε αφού οι ίδιοι έβαλαν πλάτη για να ψηφιστεί ο νέος σχεδιασμός για το Π.Σ. και την Πολιτική Προστασία που εκτός από το μαζικό ξεσπίτωμα προβλέπει με σχετική διάταξη και την προληπτική επιφυλακή.

**Είναι μαέστροι συνάδελφοι στο επικοινωνιακό παιχνίδι, για θυμηθείτε:**

* Την φιέστα με τα χειροκροτήματα συμπαράστασης των εργαζομένων στα Νοσοκομεία για τις υπεράνθρωπες προσπάθειες που κατέβαλαν στην πρώτη φάση του Covid-19 και το τηλεοπτικό σόου που έστησαν και από την άλλη έβγαζαν ανακοίνωση και παρότρυναν τους συναδέρφους να προβούν για εξετάσεις στα ιδιωτικά εργαστήρια με 20% έκπτωση, έτσι συμπαραστέκονται σε συναδέλφους εργαζόμενους του δημόσιου!!
* Τους πανηγυρισμούς τους για το Βαρύ Ανθυγιεινό και Επικίνδυνο που άνοιξε δήθεν ο δρόμος για τους πυροσβέστες ο δικός τους αγώνας, όταν δημοσιεύτηκε η υπουργική απόφαση για τα Β.Α.Ε. των εργαζομένων με ειδικότητα πυροσβέστη στην Ε.Α.Β.
* Τις περιοδείες τους στις Π.Υ. και τα Π.Κ. μετά την ψήφιση του Νόμου **4662/2020** για να τον εξωραΐσουν στους συναδέλφους, πριν αρχίσει ο Αρμαγεδώνας του ξεσπιτώματος.

Στην ίδια ρότα και το προεδρείο της **Ένωσης Υπάλληλων Πυροσβεστικού Σώματος Δυτικής Ελλάδος** που ήταν πρωτεργάτες στην ιστορία αυτή. Είναι οι ίδιοι που πριν την ψήφιση του νόμου εξέδωσαν μια ανακοίνωση « φωτοβολίδα » και στο επόμενο διάστημα παρουσιάστηκαν για ενημέρωση στις υπηρεσίες, και αντί να προετοιμάζουν του συναδέλφους για κινητοποιήσεις τους χτυπούσαν την πλάτη διαβεβαιώνοντάς τους ότι οι ίδιοι δε θα μετατεθούν γιατί είναι παλιοί!!!!

**Είναι λοιπόν συνάδελφοι, αυτοί που πραγματικά αγωνίζονται για το κάλο σας;**

**Είναι απλά ανεκδιήγητοι και δεν πρέπει να δέχεστε την κοροϊδία που θα σας οδηγήσει σε νέο ατόπημα αν συνεχίζουν να απολαμβάνουν την ανοχή και την στήριξη σας.**

Έρχονται τώρα και ενόψει των εκλογών στα υπηρεσιακά συμβούλια, με ανακοίνωση που εξέδωσαν με θέμα: « Δικαστική διεκδίκηση του αμετάθετου των σχετικών εκπαιδευτικών σειρών » **να κτίσουν άλλοθι ότι αγωνίζονται** για την αλλαγή του νόμου **4662/2020** και να σας παραπλανήσουν υφαρπάζοντας την ψήφο σας.

Ζητούν από τους συναδέλφους να τους ακολουθήσουν και όλοι μαζί να προσφύγουν στην δικαιοσύνη γιατί δημιουργείται κατά τα λεγόμενα τους ισχυρή βάση για την έναρξη διεκδίκησης της δικαστικής επίλυσης του αμετάθετου, γιατί γνωρίζουν ότι οι δικαστικές προσφυγές είναι δοκιμασμένο εργαλείο για τη χειραγώγηση **της αγανάκτησης των συναδέλφων και την αποστροφή τους από κάθε αγωνιστική διεκδίκηση των εργασιακών μας δικαιωμάτων.**

**Η διέξοδος όμως συνάδελφοι είναι άλλη απ’ αυτή που σας υποδεικνύουν γιατί ένας νόμος δεν αλλάζει με δικαστικές προσφυγές, αλλά μόνο με οργανωμένο συνεχόμενο και μαζικό αγώνα!**

**Αλήθεια τι έκαναν όλοι αυτοί το προηγούμενο διάστημα πριν την ψήφιση του νόμου** **Ν.4662/2020** τον **Ιανουάριο του 2020**, όταν το προσχέδιο του νόμου ήταν προς δημόσια διαβούλευση που αφορούσε και το ξεσπίτωμα όλων των πυροσβεστικών υπάλληλων με την αλλαγή του κανονισμού μεταθέσεων;

**ΔΕΝ ΕΚΑΝΑΝ ΑΠΟΛΥΤΟΣ ΤΙΠΟΤΑ!!!**

**Αυτοί δεν ήταν που σας καθησύχαζαν ότι « όλα είναι καλώς καμωμένα »** και σας έλεγαν **ότι « θα πρέπει να ψηφιστεί ο νόμος και μετά να προτείνουμε την βελτίωσή του εάν χρειαστεί »**, ακολουθώντας έτσι πιστά τις κυβερνητικές επιταγές για την εφαρμογή αντιλαϊκών και αντεργατικών πολιτικών, οι οποίες απορρέουν από τις διατάξεις του συγκεκριμένου νόμου.

Άλλωστε η στάση τους αυτή δεν πρέπει να μας ξενίζει, αν αναλογιστούμε ότι ο νέος κανονισμός μεταθέσεων δημιουργεί ένα τοπίο συνεχόμενων μεταθέσεων, μετακινήσεων και αποσπάσεων, και κατά συνέπεια δίνει πρόσφορο έδαφος για τις παρατάξεις των συμβιβασμένων συνδικαλιστών, να « παρέχουν τις υπηρεσίες τους » προς άγραν ψήφων προκειμένου να εδραιώνουν την επανεκλογή τους δίνοντας συνέχεια στις πάσης φύσης διευκολύνσεις στην εκάστοτε κυβέρνηση.

**Δείξτε εμπιστοσύνη και δώστε την στήριξη σας στην μόνη δύναμη που παλεύει - διεκδικεί και έχει βάλει την σφραγίδα της στην κατάκτηση των εργασιακών δικαιωμάτων που σήμερα με τις ευλογίες τους καταργούνται!**

**Η Ε.Α.Κ.Π.** όλο το προηγούμενο διάστημα σας είχε προειδοποιήσει και ήταν **η μόνη παράταξη που** **αγωνίστηκε για να μην περάσει ο νόμος έκτρωμα που μέσα στ’ άλλα διέλυε και τον προγενέστερο κανονισμό μεταθέσεων**. Αποκάλυψε και προσπάθησε να βάλει φρένο στις αντιδραστικές του διατάξεις. Με την παρουσία δεκάδων συναδέλφων πραγματοποίησε τις δύο **μοναδικές ένστολες διαμαρτυρίες** που διοργανώθηκαν **στο Υπουργείο Προστασίας του Πολίτη και στο ελληνικό κοινοβούλιο.**

**Η Ενωτική Αγωνιστική Κίνηση Πυροσβεστών δείχνει τον δρόμο που δεν είναι άλλος από τον δρόμο του αγώνα και της σύγκρουσης με τους ξεπουλημένους κυβερνητικούς συνδικαλιστές και τις αντεργατικές πολιτικές που ακολουθούν και στηρίζουν!**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**